5. PROMETNA POLITIKA

1. 31993 R 3118: Uredba Sveta (EGS) št. 3118/93 z dne 25. oktobra 1993 o pogojih, pod katerimi lahko prevozniki nerezidenti opravljajo notranje cestne prevoze tovora v državi članici (UL L 279, 12. 11. 1993, str. 1), kakor je bila nazadnje spremenjena z:

- 32002 R 0484: Uredbo (ES) št. 484/2002 Evropskega parlamenta in Sveta z dne 1. 3. 2002 (UL L 76, 19. 3. 2002, str. 1).

(a) Z odstopanjem od člena 1 Uredbe (EGS) št. 3118/93 in do konca tretjega leta od dne pristopa so prevozniki s sedežem v Bolgariji izključeni od opravljanja storitev notranjega cestnega prevoza tovora v ostalih državah članicah in prevozniki s sedežem v ostalih državah članicah so izključeni od opravljanja storitev notranjega cestnega prevoza tovora v Bolgariji.

(b) Pred koncem tretjega leta od dne pristopa države članice uradno obvestijo Komisijo, ali bodo to obdobje podaljšale za največ dve leti, ali pa bodo v prihodnje v celoti uporabljale člen 1 Uredbe. Če tega uradnega obvestila ni, se uporabi člen 1 Uredbe. Le prevozniki s sedežem v državah članicah, v katerih se uporablja člen 1 Uredbe, lahko opravljajo storitve notranjega cestnega prevoza v tistih državah članicah, kjer se prav tako uporablja člen 1.

(c) Tiste države članice, v katerih se na podlagi zgornjega odstavka (b) uporablja člen 1 Uredbe, lahko uporabijo postopek, naveden spodaj, vse do konca petega leta od dne pristopa.

Kadar ima država članica iz prejšnjega pododstavka resne motnje na nacionalnem trgu ali njegovih delih zaradi kabotaže, ali jih ta še poslabša, kot na primer občutno povečanje ponudbe nad povpraševanjem ali ogrozitev finančne stabilnosti ali preživetja znatnega števila podjetij za cestni prevoz tovora, o tem obvesti Komisijo in druge države članice in jim priskrbi vse potrebne podatke. Na podlagi teh podatkov lahko država članica od Komisije zahteva delno ali popolno odložitev uporabe člena 1 Uredbe, da bi tako ponovno vzpostavila normalno stanje.

Komisija preuči razmere na podlagi podatkov, ki jih priskrbi zadevna država članica, in v roku enega meseca od prejema zahteve odloči, ali je potrebno sprejeti zaščitne ukrepe. Uporabijo se postopek iz drugega, tretjega in četrtega pododstavka odstavka 3 in odstavki 4, 5 in 6 člena 7 Uredbe.

Država članica iz prvega pododstavka zgoraj lahko v nujnih in izjemnih primerih odloži uporabo člena 1 Uredbe in o tem naknadno poda Komisiji utemeljeno uradno obvestilo.

(d) Dokler se člen 1 Uredbe ne uporablja na podlagi zgornjih odstavkov (a) in (b), lahko države članice urejajo dostop do storitev notranjega cestnega prevoza tovora s postopno izmenjavo dovoljenj za kabotažo na podlagi dvostranskih sporazumov. To lahko vključuje možnost popolne liberalizacije.

(e) Učinek uporabe odstavkov (a) do (c) ne povzroči bolj restriktivnega dostopa do storitev notranjega cestnega prevoza od tistega, ki obstaja na dan podpisa Pogodbe o pristopu.

2. 31996 L 0026: Direktiva Sveta 96/26/ES z dne 29. aprila 1996 o dovoljenju za opravljanje dejavnosti cestnega prevoznika v tovornem in potniškem prometu ter o medsebojnem priznavanju diplom, spričeval in drugih dokazil o formalnih kvalifikacijah za olajšanje uresničevanja pravic teh prevoznikov do ustanavljanja prevoznih podjetij v domačem in mednarodnem prometu (UL L 124, 23. 5. 1996, str. 1), kakor je bila nazadnje spremenjena z:

- 32004 L 0066: Direktivo Sveta 2004/66/ES z dne 26. 4. 2004 (UL L 168, 1. 5. 2004, str. 35).

Do 31. decembra 2010 se člen 3(3)(c) Direktive 96/26/ES ne uporablja v Bolgariji za prevozna podjetja, ki opravljajo izključno notranji cestni prevoz tovora in potnikov.

Razpoložljiva sredstva in rezerve teh podjetij bodo postopoma dosegle minimalne stopnje iz tega člena v skladu z naslednjim razporedom:

- do 1. januarja 2007 morajo imeti podjetja razpoložljiva sredstva in rezerve v višini vsaj 5850 EUR za prvo in vsaj 3250 EUR za vsako dodatno vozilo;

- do 1. januarja 2008 morajo imeti podjetja razpoložljiva sredstva in rezerve v višini vsaj 6750 EUR za prvo in vsaj 3750 EUR za vsako dodatno vozilo;

- do 1. januarja 2009 morajo imeti podjetja razpoložljiva sredstva in rezerve v višini vsaj 7650 EUR za prvo in vsaj 4250 EUR za vsako dodatno vozilo;

- do 1. januarja 2010 morajo imeti podjetja razpoložljiva sredstva in rezerve v višini vsaj 8550 EUR za prvo in vsaj 4750 EUR za vsako dodatno vozilo.

3. 31996 L 0053: Direktiva Sveta 96/53/ES z dne 25. julija 1996 o določitvi največjih dovoljenih mer določenih cestnih vozil v Skupnosti v notranjem in mednarodnem prometu in največjih dovoljenih tež v mednarodnem prometu (UL L 235, 17. 9. 1996, str. 59), kakor je bila nazadnje spremenjena z:

- 32002 L 0007: Direktivo 2002/7/ES Evropskega parlamenta in Sveta z dne 18. 2. 2002 (UL L 67, 9. 3. 2002, str. 47).

Z odstopanjem od člena 3(1) Direktive 96/53/ES lahko vozila, ki so v skladu z mejnimi vrednostmi kategorij 3.2.1, 3.4.1, 3.4.2 in 3.5.1, določenimi v Prilogi I k tej direktivi, do 31. decembra 2013 uporabljajo le neposodobljene dele bolgarskega cestnega omrežja, če ustrezajo mejni osni obremenitvi, ki velja v Bolgariji.

Z dnem pristopa se za vozila, ki ustrezajo pogojem iz Direktive 96/53/ES, ne sme uvajati omejitev za uporabo glavnih tranzitnih cest iz Priloge I k Odločbi št. 1692/96/ES Evropskega parlamenta in Sveta z dne 23. julija 1996 o smernicah Skupnosti za razvoj vseevropskega prometnega omrežja [7].

Bolgarija bo spoštovala časovni razpored, kot ga določajo spodnje tabele za posodobitev omrežja glavnih cest. Naložbe v infrastrukturo, ki vključujejo uporabo sredstev iz proračuna Skupnosti, zagotavljajo, da so prometne žile zgrajene ali posodobljene za osno obremenitev 11,5 ton.

Vzporedno z dovršitvijo posodobitve bo potekalo tudi postopno odpiranje bolgarskega cestnega omrežja, ki bo vključevalo omrežje iz Priloge I k Odločbi št. 1692/96/ES, za vozila v mednarodnem prometu, ki ustrezajo mejnim vrednostim Direktive. Za namene nalaganja in razlaganja je, kjer je to tehnično izvedljivo, uporaba neposodobljenih delov omrežja stranskih cest dovoljena med celotnim prehodnim obdobjem.

Z dnem pristopa nobeno vozilo v mednarodnem prometu, opremljeno z zračnim vzmetenjem, ki ustreza mejnim vrednostim Direktive 96/53/ES, ni podvrženo nikakršnim začasnim dodatnim prispevkom na celotnem bolgarskem omrežju cestnega prometa.

Začasni dodatni prispevki za uporabo neposodobljenih delov omrežja za vozila v mednarodnem prometu, ki niso opremljena z zračnim vzmetenjem in ustrezajo mejnim vrednostim Direktive, se pobirajo na nediskriminatoren način. Režim odmere je transparenten in plačilo teh prispevkov ne povzroča nepotrebnih upravnih ovir ali zamud uporabniku, prav tako plačilo teh prispevkov ne vodi k sistematičnemu pregledovanju mejne osne obremenitve na meji. Uveljavitev mejne osne obremenitve se zagotovi po vsem ozemlju na nediskriminatoren način in velja tudi za vozila, registrirana v Bolgariji.

Program cestnih nadgradenj (km)

Tabela 1

Št. | CESTA | ODSEK | DOLŽINA/KM/ | ODPRTO ZA PROMET | UKREP |

1 | 2 | 3 | 4 | 5 | 6 |

1 | I-5/E-85/ | GABROVO - ŠIPKA | 18 | 2014 | NOVA GRADNJA |

2 | I-5/E-85/ | KARDŽALI - PODKOVA (MAKAZA) | 18 | 2008 | NOVA GRADNJA |

| | VMESNI SEŠTEVEK | 36 | | |

3 | I-6 | SOFIJA - PIRDOP | 56 | 2009 | OBNOVA |

4 | I-7 | SILISTRA - ŠUMEN | 88 | 2011 | OBNOVA |

5 | I-7 | PRESLAV - E-773 | 48 | 2010 | REKONSTRUKCIJA |

| | VMESNI SEŠTEVEK | 136 | | |

6 | I-9/E-87/ | ROMUNSKA MEJA - BALČIK | 60 | 2009 | OBNOVA |

7 | II-12 | VIDIN - MEJA S SRBIJO IN ČRNO GORO | 26 | 2008 | REKONSTRUKCIJA |

8 | II-14 | VIDIN - KULA - MEJA S SRBIJO IN ČRNO GORO | 42 | 2009 | REKONSTRUKCIJA |

9 | II-18 | OBVOZNICA SOFIJE - SEVERNI KRAK | 24 | 2014 | NOVA GRADNJA |

10 | II-19 | SIMITLI - GOTSE DELČEV - GRŠKA MEJA | 91 | 2008 | OBNOVA |

11 | II-29 | DOBRIČ - VARNA | 21 | 2010 | OBNOVA |

12 | II-35 | LOVEČ - KARNARE | 28 | 2011 | REKONSTRUKCIJA |

13 | II-53 | SLIVEN - JAMBOL | 25 | 2010 | OBNOVA |

14 | II-55 | GURKOVO - NOVA ZAGORA | 26 | 2010 | OBNOVA |

15 | II-55 | NOVA ZAGORA - SVILENGRAD | 81 | 2012 | OBNOVA |

| | VMESNI SEŠTEVEK | 107 | | |

16 | II-57 | STARA ZAGORA - RADNEVO | 42 | 2010 | OBNOVA |

17 | II-62 | KJUSTENDIL - DUPNICA | 26 | 2011 | REKONSTRUKCIJA |

18 | II-63 | PERNIK - MEJA S SRBIJO IN ČRNO GORO | 20 | 2010 | REKONSTRUKCIJA |

19 | II-73 | ŠUMEN - KARNOBAT | 44 | 2012 | REKONSTRUKCIJA |

20 | II-73 | ŠUMEN - KARNOBAT | 119 | 2011 | REKONSTRUKCIJA |

| | VMESNI SEŠTEVEK | 63 | | |

21 | II-78 | RADNEVO - TOPOLOVGRAD | 40 | 2013 | OBNOVA |

22 | II-86 | ASENOVGRAD - SMOLJAN | 72 | 2014 | REKONSTRUKCIJA |

23 | II-98 | BURGAS - MALKO TARNOVO | 64 | 2014 | REKONSTRUKCIJA |

24 | III-197 | GOCE DELČEV - SMOLJAN | 87 | 2013 | REKONSTRUKCIJA |

25 | III-198 | GOCE DELČEV - MEJA Z NEKDANJO JUGOSLOVANSKO REPUBLIKO MAKEDONIJO | 95 | 2013 | REKONSTRUKCIJA |

26 | III-534 | ELENA - NOVA ZAGORA | 52 | 2012 | REKONSTRUKCIJA |

27 | III-534 | NOVA ZAGORA - SIMEONOVGRAD | 53 | 2014 | REKONSTRUKCIJA |

| | VMESNI SEŠTEVEK | 105 | | |

28 | III-601 | KJUSTENDIL - MEJA Z NEKDANJO JUGOSLOVANSKO REPUBLIKO MAKEDONIJO | 27 | 2011 | NOVA GRADNJA |

29 | III-622 | KJUSTENDIL - MEJA Z NEKDANJO JUGOSLOVANSKO REPUBLIKO MAKEDONIJO | 31 | 2013 | NOVA GRADNJA |

30 | III-865 | SMOLJAN - MADAN | 15 | 2011 | REKONSTRUKCIJA |

31 | III-867 | SMOLIAN - KARDJALI | 69 | 2014 | REKONSTRUKCIJA |

32 | III-868 | BYPASS SMOLJAN | 40 | 2012 | NOVA GRADNJA |

33 | IV-410068 | SIMITLI - MEJA Z NEKDANJO JUGOSLOVANSKO REPUBLIKO MAKEDONIJO | 28 | 2009 | NOVA GRADNJA |

34 | | BYPASS PLOVDIV | 4 | 2014 | NOVA GRADNJA |

| A1 | "TRAKIA" AVTOCESTA - STARA ZAGORA - KARNOBAT | | | |

35 | | LOT 2 | 33 | 2010 | NOVA GRADNJA |

36 | | LOT 3 | 37 | 2011 | NOVA GRADNJA |

37 | | LOT 4 | 48 | 2014 | NOVA GRADNJA |

| | VMESNI SEŠTEVEK | 118 | | |

| | SKUPAJ | 1 598 | | |

Tabela 2

| 2008 | 2009 | 2010 | 2011 | 2012 | 2013 | 2014 | |

UKREP | | | | | | | | |

OBNOVA | 91 | 116 | 114 | 88 | 81 | 40 | 0 | |

REKONSTRUKCIJA | 26 | 42 | 68 | 88 | 96 | 182 | 258 | |

NOVA GRADNJA | 18 | 28 | 33 | 64 | 40 | 31 | 94 | |

| 135 | 186 | 215 | 240 | 217 | 253 | 352 | 1598 km |

[7] UL L 228, 9.9.1996, str. 1. Odločba, kakor je bila nazadnje spremenjena z Odločbo št. 884/2004/ES (UL L 167, 30.4.2004, str. 1).

--------------------------------------------------